钦定古今图书集成/方舆汇编/职方典/第1281卷 > 《修浯溪记》常词
## 钦定古今图书集成/方舆汇编/职方典/第1281卷 > 《修浯溪记》常词

元公刺道州，有“妪伏活乱”之恩，封部歌吟，旁浃于永。
故去此五十年，而里俗犹知敬慕，凡琴堂、冰斋，珍植
嘉卉，虽攲倾荒翳，终樵采不及焉，仁声之感物也如
此。今年春，公季子友让，以逊敏知治术，为观察使袁
公所厚，用前宝鼎尉假道州长史。路出亭下，维舟感
泣，以简书程责之不遑也。乃罄撤资俸，托所部祁阳
长史卢归喜获私尚。会余亦以恩例自道州司马移
佐江州，帆风楫流，相遇宝鼎。竦然曰：“兹亭刱治之始，
既铭于崖侧矣，至于水石之秀，赋咏所及，则家集存
焉。然自余闻时四纪馀，士林经过，篇翰相属。今圩填
移，旧手笔亡矣，将编于左方，用存此亭故事。既适相
会，盍为志焉？”余嘉其损约贫寓，而能以章复旧志为
急，思有以白之，故不得用。质俚辞命。元和十三年十
二月六日记。